ભારત ફોર્જ લિમિટેડ (બીએફએલ) પૂણે સ્થિત ભારતીય બહુરાષ્ટ્રીય કંપની છે. આ કંપની વિવિધ ખંડોમાં 10 કેન્દ્રોમાં ઉત્પાદન સુવિધા ધરાવે છે, જે આંતરરાષ્ટ્રીય સ્તરે મેટલ ફોર્મિંગમાં ટેકનોલોજીનો ઉપયોગ કરવામાં અગ્રણી છે. કંપની ઓટોમોટિવ, પાવર, ઓઇલ અને ગેસ, નિર્માણ અને ખાણકામ, રેલ, મેરિન અને એરોસ્પેસ સહિત કેટલાંક ક્ષેત્રોને પોતાનાં ઉત્પાદનો પૂરાં પાડે છે. વિશ્વમાં 10,000 કર્મચારીઓ સાથે 2.5 અબજ ડોલરનાં કલ્યાણી ગ્રૂપની કંપની બીએફએલ અત્યારે આ વિસ્તારમાં મેટલર્જિકલ જાણકારીમાં સૌથી વધુ કુશળતા ધરાવે છે તથા વિવિધ વિસ્તારોમાં ફેલાયેલા પોતાનાં મોટાં ગ્રાહકોને વિચારથી ઉત્પાદનની ડિઝાઇન, ઇજનેરી, ઉત્પાદન, પરીક્ષણ અને માન્યતા સુધીની સેવા આપવા સુધીની સંપૂર્ણ સેવા આપે છે.